Allt útlit er fyrir að athafnalíf Frakklands lamist að mestu í dag þar sem milljónir taka þátt í verkfallsaðgerðum . Allt útlit er fyrir að athafnalíf Frakklands lamist að mestu í dag þar sem milljónir taka þátt í verkfallsaðgerðum . Ástæðan fyrir vinnustöðvuninni eru breytingar á vinnumarkaði þar sem fólk er skyldað til þess að fara síðar á eftirlaun en áður eða þurfa að taka á sig skerðingu á eftirlaunum . Starfsmenn skóla og almenningssamgangna , lögreglunnar , lögfræðistofa , spítala og flugvalla eru meðal þeirra sem taka þátt í verkfallinu í dag en vinnustöðvunin er sú víðtækasta í Frakklandi árum saman . Stéttarfélög eru ósátt við áætlanir forseta landsins , Emmanuel Macron , að breyta eftirlaunakerfinu í Frakklandi . Þrátt fyrir að stjórnvöld hafi reynt að fá stéttarfélögin til að samþykkja málamiðlanir hefur það ekki tekst og því stefnir í að Frakkland lamist að mestu í dag . Skoðanakannanir benda til þess að verkfallsaðgerðirnar njóti stuðnings 69% landsmanna og er stuðningurinn mestur meðal 18 — 34 ára .